title: 2011/450/ЕС: Решение на Съвета от 19 юли 2011 година относно позицията, която следва да заеме Европейският съюз в рамките на Съвместния комитет на ЕИП във връзка с изменение на Протокол 31 към Споразумението за ЕИП относно сътрудничеството в специфични области извън четирите свободи

text:
               23.7.2011

               BG

               Официален вестник на Европейския съюз

               L 193/9

         РЕШЕНИЕ НА СЪВЕТА
   от 19 юли 2011 година
   относно позицията, която следва да заеме Европейският съюз в рамките на Съвместния комитет на ЕИП във връзка с изменение на Протокол 31 към Споразумението за ЕИП относно сътрудничеството в специфични области извън четирите свободи
   (2011/450/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 114 и член 218, параграф 9 от него,
   като взе предвид предложението на Европейската комисия,
   като има предвид, че:

               (1)

               Протокол 31 към Споразумението за Европейското икономическо пространство (1) (наричано по-нататък „Споразумението за ЕИП“) съдържа специални разпоредби и договорености относно сътрудничеството в специфични области извън четирите свободи.

               (2)

               Целесъобразно е да се продължи сътрудничеството между договарящите се страни по Споразумението за ЕИП по дейности на Съюза, финансирани от общия бюджет на Съюза и свързани с изграждането, функционирането и развитието на вътрешния пазар.

               (3)

               Поради това Протокол 31 към Споразумението за ЕИП следва да бъде изменен, за да може това сътрудничество да продължи и след 31 декември 2010 г.

               (4)

               Позицията на Съюза в рамките на Съвместния комитет на ЕИП следва да бъде основана на приложения проект на решение,

         ПРИЕ НАСТОЯЩОТО РЕШЕНИЕ:
   Член 1
   Позицията, която следва да заеме Европейският съюз в рамките на Съвместния комитет на ЕИП във връзка с предложеното изменение на Протокол 31 към Споразумението за ЕИП, се основава на проекта на решение на Съвместния комитет на ЕИП, приложен към настоящото решение.
   Член 2
   Настоящото решение влиза в сила в деня на приемането му.

      Съставено в Брюксел на 19 юли 2011 година.

            За Съвета

            Председател

         M. SAWICKI

      (1)  ОВ L 1, 3.1.1994 г., стр. 3.

      ПРОЕКТ НА
      РЕШЕНИЕ НА СЪВМЕСТНИЯ КОМИТЕТ НА ЕИП
      № …/2011
      от …
      за изменение на Протокол 31 към Споразумението за ЕИП относно сътрудничеството в специфични области извън четирите свободи
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство (наричано по-нататък „Споразумението“), и по-специално членове 86 и 98 от него,
      като има предвид, че:

                  (1)

                  Протокол 31 към Споразумението бе изменен с Решение на Съвместния комитет на ЕИП № …/….. от … (1).

                  (2)

                  Целесъобразно е да се продължи сътрудничеството между договарящите се страни по споразумението по дейности на Съюза, финансирани от общия бюджет на Съюза и свързани с изграждането, функционирането и развитието на вътрешния пазар.

                  (3)

                  Поради това Протокол 31 към Споразумението следва да бъде изменен, за да може това сътрудничество да продължи и след 31 декември 2010 г.,

            ПРИЕ НАСТОЯЩОТО РЕШЕНИЕ:
      Член 1
      Член 7 от Протокол 31 към Споразумението се изменя, както следва:

                  1.

                  Думите „2004, 2005, 2006, 2007, 2008, 2009 и 2010 г.“ в параграф 6 се заменят с думите „2004, 2005, 2006, 2007, 2008, 2009, 2010 и 2011 г.“

                  2.

                  Думите „2006, 2007, 2008, 2009 и 2010 г.“ в параграф 7 се заменят с думите „2006, 2007, 2008, 2009, 2010 и 2011 г.“

                  3.

                  Думите „2008, 2009 и 2010 г.“ в параграф 8 се заменят с думите „2008, 2009, 2010 и 2011 г.“

            Член 2
      Настоящото решение влиза в сила в деня след внасянето на последната нотификация в Съвместния комитет на ЕИП съгласно член 103, параграф 1 от Споразумението (2).
      Прилага се от 1 януари 2011 г.
      Член 3
      Настоящото решение се публикува в раздела за ЕИП и в притурката за ЕИП към Официален вестник на Европейския съюз.

         Съставено в … на …

               За Съвместния комитет на ЕИП

               Председател

               Секретари на Съвместния комитет на ЕИП

         (1)  ОВ L …

         (2)  [Без отбелязани конституционни изисквания.] [С отбелязани конституционни изисквания.]


title: 2013/563/ЕС: Решение на Европейския парламент от 17 април 2013 година относно приключването на сметките на Европейския полицейски колеж за финансовата 2011 година

text:
               16.11.2013

               BG

               Официален вестник на Европейския съюз

               L 308/187

         РЕШЕНИЕ НА ЕВРОПЕЙСКИЯ ПАРЛАМЕНТ
   от 17 април 2013 година
   относно приключването на сметките на Европейския полицейски колеж за финансовата 2011 година
   (2013/563/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейския полицейски колеж за финансовата 2011 година,

               —

               като взе предвид доклада на Сметната палата относно годишните отчети на Европейския полицейски колеж за финансовата 2011 година, придружен от отговорите на Колежа (1),

               —

               като взе предвид препоръката на Съвета от 12 февруари 2013 г. (05753/2013 – C7-0041/2013),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Решение 2005/681/ПВР на Съвета от 20 септември 2005 г. за създаване на Европейски полицейски колеж (ЕПК) и за отмяна на Решение 2000/820/ПВР (4), и по-специално член 16 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

               —

               като взе предвид Решение C(2011)4680 на Комисията от 30 юни 2011 г. за даване на съгласие за поисканата от Европейския полицейски колеж дерогация от Регламент (ЕО, Евратом) № 2343/2002,

               —

               като взе предвид доклада на Европейския полицейски колеж от 12 юли 2010 г. относно възстановяването на лични разходи (10/0257/KA),

               —

               като взе предвид външния одит, поръчан от Европейския полицейски колеж (Договор с реф. № CEPOL/2010/001), във връзка с възстановяването на лични разходи,

               —

               като взе предвид окончателния доклад за петгодишната външна оценка на Европейския полицейски колеж (Договор с реф. № CEPOL/CT/2010/002),

               —

               като взе предвид годишния отчет за дейността за 2009 г. на Генерална дирекция „Правосъдие, свобода и сигурност“,

               —

               като взе предвид четвъртия доклад за напредъка на Европейския полицейски колеж във връзка с изпълнението на неговия многогодишен план за действие (МПД) за периода 2010—2014 г.,

               —

               като взе предвид доклада на Сметната палата относно изпълнението на МПД на Европейския полицейски колеж за периода 2010—2014 г.,

               —

               като взе предвид бележката на Службата за вътрешен одит от 4 юли 2011 г. (реф. номер Ares (2011) 722479) относно третия доклад за напредъка по изпълнението на МПД на Европейския полицейски колеж за периода 2010—2014 г.,

               —

               като взе предвид доклада на Европейския полицейски колеж и приложенията към него във връзка с изпълнението на резолюцията на Европейския парламент относно „Освобождаване от отговорност за 2009 г.: Европейски полицейски колеж“,

               —

               като взе предвид доклада на Европейския полицейски колеж и приложението към него относно прилагането на неговото ръководство за обществените поръчки през периода от 1 юли 2010 г. до 1 юли 2011 г.,

               —

               като взе предвид член 77 от и приложение VI към своя правилник,

               —

               като взе предвид доклада на комисията по бюджетен контрол и становището на комисията по граждански свободи, правосъдие и вътрешни работи (A7-0064/2013),

               1.

               Одобрява приключването на сметките на Европейския полицейски колеж за финансовата 2011 година;

               2.

               Възлага на своя председател да предаде настоящото решение на изпълнителния директор на Европейския полицейски колеж, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 388, 15.12.2012 г., стр. 23.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 256, 1.10.2005 г., стр. 63.

      (5)  ОВ L 357, 31.12.2002 г., стр. 72.


title: 2014/97/ЕС: Решение на Европейския парламент и на Съвета от 20 ноември 2013 година относно мобилизирането на Инструмента за гъвкавост

text:
               20.2.2014

               BG

               Официален вестник на Европейския съюз

               L 50/19

      РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА

   от 20 ноември 2013 година
   относно мобилизирането на Инструмента за гъвкавост
   (2014/97/ЕС)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Регламент (ЕС, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020 (1), и по-специално член 11 от него,
   като взеха предвид предложението на Европейската комисия,
   като имат предвид, че след като бяха разгледани всички възможности за преразпределяне на бюджетните кредити по функция 1б, изглежда необходимо да се мобилизира Инструментът за гъвкавост, за да се допълни финансирането по общия бюджет на Европейския съюз за 2014 финансова година, над тавана за функция 1б, в размер на 89 330 000 EUR за финансирането на програмите по структурните фондове в Кипър с цел да се отпуснат допълнителни средства от структурните фондове за Кипър за 2014 г., с общ размер от 100 000 000 EUR,
   ПРИЕХА НАСТОЯЩОТО РЕШЕНИЕ:
   Член 1
   За общия бюджет на Европейския съюз за 2014 финансова година Инструментът за гъвкавост се използва за предоставяне на сумата от 89 330 000 EUR под формата на бюджетни кредити за поети задължения по функция 1б.
   Посочената сума се използва за допълване на финансирането на програмите по структурните фондове в Кипър по функция 1б.
   Член 2
   Настоящото решение се публикува в Официален вестник на Европейския съюз.

      Съставено в Страсбург на 20 ноември 2013 година.

            За Европейския парламент

            Председател

         M. SCHULZ

            За Съвета

            Председател

         V. LEŠKEVIČIUS

      (1)  ОВ L 347, 20.12.2013 г., стр. 884.


title: Решение (ЕС, Евратом) 2016/1656 на представителите на правителствата на държавите членки от 7 септември 2016 година за назначаване на генерален адвокат в Съда на Европейския съюз

text:
               15.9.2016

               BG

               Официален вестник на Европейския съюз

               L 247/17

         РЕШЕНИЕ (ЕС, Евратом) 2016/1656 НА ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ ЧЛЕНКИ
   от 7 септември 2016 година
   за назначаване на генерален адвокат в Съда на Европейския съюз
   ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ — ЧЛЕНКИ НА ЕВРОПЕЙСКИЯ СЪЮЗ,
   като взеха предвид Договора за Европейския съюз, и по-специално член 19 от него,
   като взеха предвид Договора за функционирането на Европейския съюз, и по-специално членове 253 и 255 от него,
   като взеха предвид Договора за създаване на Европейската общност за атомна енергия, и по-специално член 106а, параграф 1 от него,
   като имат предвид, че:

               (1)

               Мандатите на четиринадесет съдии и четирима генерални адвокати в Съда на Европейския съюз изтекоха на 6 октомври 2015 г. Освен това броят на генералните адвокати в Съда на Европейския съюз беше увеличен на единадесет, считано от 7 октомври 2015 г., с Решение 2013/336/ЕС на Съвета (1).

               (2)

               Във връзка с това кандидатурата на г-н Евгени ТАНЧЕВ беше предложена за длъжността генерален адвокат в Съда на Европейския съюз.

               (3)

               Комитетът, създаден съгласно член 255 от Договора за функционирането на Европейския съюз, даде становище относно годността на г-н Евгени ТАНЧЕВ да упражнява функциите на генерален адвокат в Съда на Европейския съюз.

               (4)

               Следва г-н Евгени ТАНЧЕВ да бъде назначен за периода от влизането в сила на настоящото решение до 6 октомври 2021 г.,

         ПРИЕХА НАСТОЯЩОТО РЕШЕНИЕ:
   Член 1
   Г-н Евгени ТАНЧЕВ се назначава за генерален адвокат в Съда на Европейския съюз за периода от влизането в сила на настоящото решение до 6 октомври 2021 г.
   Член 2
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 7 септември 2016 година.

            Председател

         P. JAVORČÍK

      (1)  Решение 2013/336/ЕС на Съвета от 25 юни 2013 г. за увеличаване на броя на генералните адвокати в Съда на Европейския съюз (ОВ L 179, 29.6.2013 г., стр. 92).


title: Решение (ЕС) 2016/402 на Съвета от 15 януари 2016 година за подписване и сключване на Споразумение между Министерския съвет на Република Албания и Европейския съюз относно процедурите за сигурност при обмен и защита на класифицирана информация

text:
               19.3.2016

               BG

               Официален вестник на Европейския съюз

               L 74/1

         РЕШЕНИЕ (ЕС) 2016/402 НА СЪВЕТА
   от 15 януари 2016 година
   за подписване и сключване на Споразумение между Министерския съвет на Република Албания и Европейския съюз относно процедурите за сигурност при обмен и защита на класифицирана информация
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 37 от него, и Договора за функционирането на Европейския съюз, и по-специално член 218, параграф 5 и параграф 6, първа алинея от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На своето заседание от 20 януари 2014 г. Съветът реши да упълномощи върховния представител на Съюза по въпросите на външните работи и политиката на сигурност (ВП) да започне преговори съгласно член 37 от Договора за Европейския съюз и в съответствие с процедурата, установена в член 218, параграф 3 от Договора за функционирането на Европейския съюз за сключването на споразумение между Министерския съвет на Република Албания и Европейския съюз относно сигурността на информацията.

               (2)

               След като бе упълномощен да започне преговори, ВП договори Споразумение с Министерския съвет на Република Албания относно процедурите за сигурност при обмен и защита на класифицирана информация.

               (3)

               Посоченото споразумение следва да бъде одобрено,

         ПРИЕ НАСТОЯЩОТО РЕШЕНИЕ:
   Член 1
   Споразумението между Министерския съвет на Република Албания и Европейския съюз относно процедурите за сигурност при обмен и защита на класифицирана информация се одобрява от името на Съюза.
   Текстът на споразумението е приложен към настоящото решение.
   Член 2
   Председателят на Съвета се оправомощава да посочи лицето(ата), упълномощено(и) да подпише(ат) споразумението, с което да бъде обвързан Съюзът.
   Член 3
   Настоящото решение влиза в сила в деня на приемането му.

      Съставено в Брюксел на 15 януари 2016 година.

            За Съвета

            Председател

         J.R.V.A. DIJSSELBLOEM


title: Решение на Европейския парламент от 5 май 2010 година относно освобождаването от отговорност във връзка с изпълнението на бюджета на Европейската агенция за безопасност и здраве при работа за финансовата 2008 година

text:
               25.9.2010

               BG

               Официален вестник на Европейския съюз

               L 252/187

         РЕШЕНИЕ НА ЕВРОПЕЙСКИЯ ПАРЛАМЕНТ
   от 5 май 2010 година
   относно освобождаването от отговорност във връзка с изпълнението на бюджета на Европейската агенция за безопасност и здраве при работа за финансовата 2008 година
   (2010/538/ЕС)
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Европейската агенция за безопасност и здраве при работа за финансовата 2008 година,
   като взе предвид доклада на Сметната палата относно годишните отчети на Европейската агенция за безопасност и здраве при работа за финансовата 2008 година, придружен от отговорите на Агенцията (1),
   като взе предвид препоръката на Съвета от 16 февруари 2010 г. (5827/2010 – C7-0061/2010),
   като взе предвид член 276 от Договора за ЕО и член 319 от Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,
   като взе предвид Регламент (ЕО) № 2062/94 на Съвета от 18 юли 1994 г. за създаване на Европейска агенция за безопасност и здраве при работа (3), и по-специално член 14 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (4), и по-специално член 94 от него,
   като взе предвид член 77 и приложение VI към своя правилник,
   като взе предвид доклада на Комисията по бюджетен контрол и становището на комисията по заетост и социални въпроси (A7-0069/2010),

               1.

               Освобождава от отговорност директора на Европейската агенция за безопасност и здраве при работа във връзка с изпълнението на бюджета на Агенцията за финансовата 2008 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на директора на Европейската агенция за безопасност и здраве при работа, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Jerzy BUZEK

            Генерален секретар

         Klaus WELLE

      (1)  ОВ C 304, 15.12.2009 г., стр. 49.

      (2)  ОВ L 248, 16.9.2002 г., стр. 1.

      (3)  ОВ L 216, 20.8.1994 г., стр. 1.

      (4)  ОВ L 357, 31.12.2002 г., стр. 72.
    ---documentbreak---

               25.9.2010

               BG

               Официален вестник на Европейския съюз

               L 252/188

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 5 май 2010 година
   съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейската агенция за безопасност и здраве при работа за финансовата 2008 година
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Европейската агенция за безопасност и здраве при работа за финансовата 2008 година,
   като взе предвид доклада на Сметната палата относно годишните отчети на Европейската агенция за безопасност и здраве при работа за финансовата 2008 година, придружен от отговорите на Агенцията (1),
   като взе предвид препоръката на Съвета от 16 февруари 2010 г. (5827/2010 – C7-0061/2010),
   като взе предвид член 276 от Договора за ЕО и член 319 от Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,
   като взе предвид Регламент (ЕО) № 2062/94 на Съвета от 18 юли 1994 г. за създаване на Европейска агенция за безопасност и здраве при работа (3), и по-специално член 14 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (4), и по-специално член 94 от него,
   като взе предвид член 77 и приложение VI към своя правилник,
   като взе предвид доклада на Комисията по бюджетен контрол и становището на Комисията по заетост и социални въпроси (A7-0069/2010),

               A.

               като има предвид декларацията на Сметната палата, че е получила достатъчна увереност, че годишните отчети за финансовата 2008 година са надеждни и точни и че свързаните с тях операции са законосъобразни и редовни;

               Б.

               като има предвид, че на 23 април 2009 г. Парламентът освободи директора на Европейската агенция за безопасност и здраве при работа от отговорност във връзка с изпълнението на бюджета на Агенцията за финансовата 2007 година (5) и в резолюцията, придружаваща решението за освобождаване от отговорност, Парламентът, наред с другото, привлече вниманието върху положителната декларация за достоверност на Сметната палата и липсата на забележки,

               1.

               Изразява своето задоволство, че Сметната палата обяви годишните отчети на Агенцията за финансовата 2008 година за законосъобразни и редовни.

      Изпълнение

               2.

               Приветства Агенцията за същественото подобрение на финансовото ѝ управление през последните три години; насърчава Агенцията да продължава да се стреми към високо качество по отношение на планирането, изпълнението и контрола на бюджета.

               3.

               Приветства по-специално Агенцията за приключването на фази I и II на европейското изследване на предприятията по отношение на новите и появяващите се рискове (ESENER), установяването на мрежа от европейски организации, които могат да предоставят икономически стимули в областта на безопасността и здравето при работа и създаването на база данни с ресурсите за оценка на риска в рамките на кампанията за здравословно и безопасно работно място през 2008—2009 г.

               4.

               Изисква от Агенцията да представи под формата на таблица, приложена към следващия доклад на Сметната палата, съпоставка между дейностите, извършени през разглежданата година за освобождаване от отговорност, и тези, извършени в рамките на предходната финансова година, с цел да се даде възможност на органа по освобождаване от отговорност да направи по-добра оценка на резултатите от дейността на Агенцията през две последователни години.

      Управление на Агенцията

               5.

               Счита, че фиксираните разходи за управление на Агенцията, чийто управителен съвет се състои от 84 членове, при персонал от 64 души (по данни за финансовата 2008 година) не са пренебрежими.

      Оперативни разходи, пренесени за следваща година

               6.

               Отбелязва, че Агенцията е пренесла бюджетни кредити в размер на 3 400 000 EUR (44 % от оперативните разходи), от които приблизително 1 000 000 EUR за поети задължения, които изцяло се отнасят за 2009 г.; освен това подчертава, че това е в противоречие с принципа на ежегодност на бюджета; поради това отправя призив за целите на доброто финансово управление бюджетните прогнози да се приведат в съответствие с действителните нужди; взема все пак под внимание отговора на Агенцията, която твърди, че сложността на проектите е довела до по-голяма продължителност в сравнение с първоначално предвижданата за тяхното приключване; приветства при все това Агенцията за подобряването на контрола и планирането на оперативните разходи с цел да се избегне поемането на задължения за значителни средства в края на годината.

      Процедури по възлагане на обществени поръчки

               7.

               Отбелязва нередностите, констатирани от Сметната палата по отношение на една процедура по възлагане на обществена поръчка (използване на рамков договор над обявения таван); подчертава по-конкретно, че Агенцията е трябвало да стартира нова процедура по възлагане на поръчка за нов рамков договор в най-кратък срок; взема все пак под внимание основанията на Агенцията, която подчертава необходимостта да продължи да използва този рамков договор с цел заместване на схемата на субсидии, без това да се отрази неблагоприятно на дейността на Агенцията.

               8.

               Очаква от Агенцията да отстрани в бъдеще проблема с използването на рамков договор за поръчки над максимално установената сума, с оглед прилагането на европейското бюджетно право.

      Човешки ресурси

               9.

               Отбелязва, че според отчета за дейността за 2008 г. броят на заетите в Агенцията служители в края на годината е бил 64.

      Вътрешен одит

               10.

               Отчита, че Агенцията е изпълнила 19 от 33-те препоръки, отправени от службата за вътрешен одит от 2006 г. досега; отбелязва, че от 14-те, които все още не са изпълнени, 6 са определени като „много важни“ и се отнасят за управлението на очакванията на заинтересованите страни и прилагането на някои стандарти за вътрешен контрол (като работата по проблеми по отделни досиета, годишния отчет за вътрешния контрол и насърчаването на прилагането на процедурите за вътрешен контрол).

               11.

               Отбелязва, че през последното тримесечие на 2008 г. е извършена оценка на риска, за да могат да се определят приоритетите за одита и одитния план на службата за вътрешен одит за следващите три години.

               12.

               По отношение на други забележки с хоризонтален характер, придружаващи решението за освобождаване от отговорност, се позовава на своята резолюция от 5 май 2010 г. (6) относно резултатите от дейността, финансовото управление и контрола на агенциите.

      (1)  ОВ C 304, 15.12.2009 г., стр. 49.

      (2)  ОВ L 248, 16.9.2002 г., стр. 1.

      (3)  ОВ L 216, 20.8.1994 г., стр. 1.

      (4)  ОВ L 357, 31.12.2002 г., стр. 72.

      (5)  ОВ L 255, 26.9.2009 г., стр. 195.

      (6)  Приети текстове, P7_TA(2010)0139 (вж. стр. 241 от настоящия брой на Официален вестник).


title: 2010/297/ОВППС: Решение EUSEC/1/2010 на Комитета по политика и сигурност от 18 май 2010 година за създаване на комитет на участващите държави за полицейската мисия на Европейския съюз за предоставяне на консултации и подпомагане на реформата в сектора за сигурността в Демократична република Конго (EUSEC ДР Конго)

text:
               26.5.2010

               BG

               Официален вестник на Европейския съюз

               L 127/14

         РЕШЕНИЕ EUSEC/1/2010 НА КОМИТЕТА ПО ПОЛИТИКА И СИГУРНОСТ
   от 18 май 2010 година
   за създаване на комитет на участващите държави за полицейската мисия на Европейския съюз за предоставяне на консултации и подпомагане на реформата в сектора за сигурността в Демократична република Конго (EUSEC ДР Конго)
   (2010/297/ОВППС)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38, трета алинея от него,
   като взе предвид Съвместно действие 2009/709/ОВППС на Съвета от 15 септември 2009 г. относно мисията на Европейския съюз за предоставяне на консултации и подпомагане на реформата в сектора за сигурността в Демократична република Конго (EUSEC ДР Конго) (1), и по-специално член 10, параграф 3 от него,
   като има предвид, че:

               (1)

               Съгласно член 10, параграф 3 от Съвместно действие 2009/709/ОВППС Съветът упълномощи Комитета за политика и сигурност (КПС) да взема съответните решения относно създаването на комитет на участващите държави (КУД) за EUSEC ДР Конго.

               (2)

               В заключенията на Европейския съвет от Гьотеборг от 15 - 16 юни 2001 г. се установяват водещите принципи и условия за участието на трети държави в полицейски мисии. На 10 декември 2002 г. Съветът одобри документа, озаглавен „Консултации и условия за участието на държави извън ЕС в граждански операции на ЕС за управление на кризи“, в които допълнително се конкретизират условията за участие на трети държави в граждански операции за управление на кризи, включително създаването на комитет на участващите държави.

               (3)

               КУД ще играе ключова роля в текущото управление на EUSEC ДР Конго. Той ще бъде главният форум за обсъждане на всички проблеми, свързани с текущото управление на мисията. КПС, който осъществява политическия контрол и стратегическото ръководство на мисията, следва да взема предвид становищата, изразени от КУД,

         ПРИЕ НАСТОЯЩОТО РЕШЕНИЕ:
   Член 1
   Създаване
   Създава се комитет на участващите държави (КУД) за мисията на Европейския съюз за предоставяне на консултации и подпомагане на реформата в сектора за сигурността в Демократична република Конго (EUSEC ДР Конго).
   Член 2
   Функции
   1.   КУД може да изразява мнения, които се вземат предвид от КПС, който упражнява политическия контрол и стратегическото ръководство на EUSEC ДР Конго.
   2.   Мандатът на КУД е определен в документа, озаглавен „Консултации и условия за участието на държави извън ЕС в граждански операции на ЕС за управление на кризи“.
   Член 3
   Състав
   1.   Всички държави-членки на ЕС могат да присъстват на обсъжданията на КУД, но само участващите държави вземат участие в текущото управление на EUSEC ДР Конго. Представители на трети държави, участващи в EUSEC ДР Конго, могат да присъстват на заседанията на КУД. Представител на Европейската комисия също може да присъства на заседанията на КУД.
   2.   КУД получава редовно информация от ръководителя на мисията.
   Член 4
   Председател
   КУД се председателства от върховния представител на Съюза по въпросите на външните работи и политиката на сигурност или от негов представител.
   Член 5
   Заседания
   1.   КУД се свиква редовно от председателя. Ако обстоятелствата го налагат, могат да бъдат свиквани извънредни заседания по инициатива на председателя или по искане на един от членовете.
   2.   Председателят разпраща предварително проекта за дневен ред и документите, свързани със заседанието. Председателят отговаря за предаване на КПС на резултатите от обсъжданията в КУД.
   Член 6
   Поверителност
   1.   В съответствие с Решение 2001/246/ЕО на Съвета от 19 март 2001 г. (2) правилата относно сигурността на Съвета се прилагат за заседанията и работата на КУД. По-специално, представителите в КУД притежават съответно разрешение за достъп до класифицирана информация.
   2.   По отношение на обсъжданията на КУД се прилага задължението за служебна тайна, освен ако КУД не реши друго с единодушие.
   Член 7
   Влизане в сила
   Настоящото решение влиза в сила в деня на приемането му.

      Съставено в Брюксел на 18 май 2010 година.

            За Комитета по политика и сигурност

            Председател

         C. FERNÁNDEZ-ARIAS

      (1)  ОВ L 246, 18.9.2009 г., стр. 33.

      (2)  ОВ L 101, 11.4.2001 г., стр. 1.


title: 2012/837/ЕС: Решение на Съвета от 18 юли 2011 година за сключване на Споразумението между Европейския съюз и Австралия за изменение на Споразумението за взаимно признаване по отношение на оценката на съответствието, сертификатите и маркировките между Европейската общност и Австралия

text:
29.12.2012 г.         BG                      Официален вестник на Европейския съюз                                            L 359/1
                                                                II
                                                    (Незаконодателни актове)
                                    МЕЖДУНАРОДНИ СПОРАЗУМЕНИЯ
                                                     РЕШЕНИЕ НА СЪВЕТА
                                                    от 18 юли 2011 година
               за сключване на Споразумението между Европейския съюз и Австралия за изменение на
               Споразумението за взаимно признаване по отношение на оценката на съответствието,
                             сертификатите и маркировките между Европейската общност и Австралия
                                                          (2012/837/ЕС)
СЪВЕТЪТ НА ЕВРОПЕЙСКИЯ СЪЮЗ,                                        ПРИЕ НАСТОЯЩОТО РЕШЕНИЕ:
като взе предвид Договора за функционирането на Европейския                                        Член 1
съюз, и по-специално член 207, параграф 4, първа алинея, във
връзка с член 218, параграф 6, буква а), подточка v) от него,       Споразумението между Европейския съюз и Австралия за
                                                                    изменение на Споразумението за взаимно признаване по
като взе предвид предложението на Европейската комисия,             отношение на оценката на съответствието, сертификатите и
                                                                    маркировките между Европейската общност и Австралия („Спо
                                                                    разумението“) се одобрява от името на Съюза.
като взе предвид одобрението на Европейския парламент,
като има предвид, че:                                               Текстът на споразумението е приложен към настоящото решение.
(1)    Споразумението за взаимно признаване по отношение на                                        Член 2
       оценката на съответствието, сертификатите и марки           Председателят на Съвета определя лицето, оправомощено да
       ровките между Европейската общност и Австралия (1)           пристъпи, от името на Съюза, към предаване на дипломати
       влезе в сила на 1 януари 1999 г. (2).                        ческите ноти, предвидени в член 2 от Споразумението, за да
                                                                    се изрази съгласието на Съюза да бъде обвързан от споразуме
(2)    В съответствие с Решение 2011/456/ЕС на Съвета (3)           нието (4).
       Споразумението между Европейския съюз и Австралия
       за изменение на Споразумението за взаимно признаване
       по отношение на оценката на съответствието, сертифи                                        Член 3
       катите и маркировките между Европейската общност и           Настоящото решение влиза в сила в деня на приемането му.
       Австралия („Споразумението“) бе подписано от
       Комисията на 23 февруари 2012 г., при условие за
       сключването му.
                                                                    Съставено в Брюксел на 18 юли 2011 година.
(3)    Вследствие на влизането в сила на Договора от Лисабон
       на 1 декември 2009 г., Европейския съюз замести Евро
       пейската общност и е неин правоприемник.                                                             За Съвета
                                                                                Председател
(4)    Споразумението следва да бъде сключено,                                                         M. DOWGIELEWICZ
(1) ОВ L 229, 17.8.1998 г., стр. 3.                                 (4) Датата на влизане в сила на Споразумението ще бъде публикувана в
(2) ОВ L 5, 9.1.1999 г., стр. 74.                                       Официален вестник на Европейския съюз от Генералния секретариат
(3) ОВ L 194, 26.7.2011 г., стр. 1.                                     на Съвета.


title: 2009/465/ЕО: Решение на Европейската централна банка от 9 юни 2009 година за изменение на Решение ЕЦБ/2007/7 относно условията на TARGET2—ЕЦБ (ЕЦБ/2009/13)

text:
               16.6.2009

               BG

               Официален вестник на Европейския съюз

               L 151/39

      РЕШЕНИЕ НА ЕВРОПЕЙСКАТА ЦЕНТРАЛНА БАНКА

   от 9 юни 2009 година
   за изменение на Решение ЕЦБ/2007/7 относно условията на TARGET2—ЕЦБ
   (ЕЦБ/2009/13)
   (2009/465/ЕО)
   ИЗПЪЛНИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Договора за създаване на Европейската общност, и по-специално член 105, параграф 2, първо и четвърто тире от него,
   като взе предвид Устава на Европейската система на централните банки и на Европейската централна банка, и по-специално член 11.6 и членове 17, 22 и 23 от него,
   като има предвид, че:

               (1)

               Изпълнителният съвет на Европейската централна банка (ЕЦБ) прие Решение ЕЦБ/2007/7 от 24 юли 2007 г. относно условията на TARGET2—ЕЦБ (1).

               (2)

               Управителният съвет на ЕЦБ прие Насоки ЕЦБ/2009/9 от 7 май 2009 г. за изменение на Насоки ЕЦБ/2007/2 относно Трансевропейската автоматизирана система за брутен сетълмент на експресни преводи в реално време (TARGET2) (2), inter alia, за да се позволи достъп до TARGET2 на кредитни институции, които са публична собственост и които с оглед на своя особен институционален характер съгласно общностното право подлежат на проверка със стандарт, сравним с надзора от страна на компетентните национални органи.

               (3)

               Определението на термина „credit institution“ в приложението към Решение ЕЦБ/2007/7 следва да бъде заменено с оглед на наскоро извършените изменения на Насоки ЕЦБ/2007/2,

         РЕШИ:
   Член 1
   Определението за „credit institution“ в член 1 от приложението към Решение ЕЦБ/2007/7 се заменя със следния текст:

               „—

               „credit institution“ means either: (a) a credit institution within the meaning of § 1(1) of the KWG; or (b) another credit institution within the meaning of Article 101(2) of the Treaty that is subject to scrutiny of a standard comparable to supervision by a competent authority.“

         Член 2
   Влизане в сила
   Настоящото решение влиза в сила в деня след публикуването му в Официален вестник на Европейския съюз.

      Съставено във Франкфурт на Майн на 9 юни 2009 година.

            Председател на ЕЦБ

         Jean-Claude TRICHET

      (1)  ОВ L 237, 8.9.2007 г., стр. 71.

      (2)  ОВ L 123, 19.5.2009 г., стр. 94.


title: Решение (ЕС) 2016/270 на Съвета от 12 февруари 2016 година за сключване, от името на Европейския съюз, на Споразумението между Европейския съюз и Гренада за премахване на визите за краткосрочно пребиваване

text:
               27.2.2016

               BG

               Официален вестник на Европейския съюз

               L 52/7

         РЕШЕНИЕ (ЕС) 2016/270 НА СЪВЕТА
   от 12 февруари 2016 година
   за сключване, от името на Европейския съюз, на Споразумението между Европейския съюз и Гренада за премахване на визите за краткосрочно пребиваване
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 77, параграф 2, буква а) във връзка с член 218, параграф 6, втора алинея, буква а), подточка v) от него,
   като взе предвид предложението на Европейската комисия,
   като взе предвид одобрението на Европейския парламент (1),
   като има предвид, че:

               (1)

               Комисията договори от името на Европейския съюз Споразумение с Гренада за премахването на визите за краткосрочно пребиваване (наричано по-долу „споразумението“).

               (2)

               В съответствие с Решение (ЕС) 2015/1033 на Съвета (2) споразумението бе подписано и се прилага временно, считано от 28 май 2015 г.

               (3)

               Със споразумението се създава Съвместен ръководен комитет от експерти за споразумението. Съюзът се представлява в този Съвместен комитет от Комисията, която следва да бъде подпомагана от представители на държавите членки.

               (4)

               Настоящото решение представлява развитие на разпоредбите на достиженията на правото от Шенген, в които Обединеното кралство не участва, в съответствие с Решение 2000/365/ЕО на Съвета (3); следователно Обединеното кралство не участва в неговото приемане и не е обвързано от него, нито от неговото прилагане.

               (5)

               Настоящото решение представлява развитие на разпоредбите на достиженията на правото от Шенген, в които Ирландия не участва в съответствие с Решение 2002/192/ЕО на Съвета (4); следователно Ирландия не участва в неговото приемане и не е обвързана от него, нито от неговото прилагане.

               (6)

               Споразумението следва да бъде одобрено,

         ПРИЕ НАСТОЯЩОТО РЕШЕНИЕ:
   Член 1
   Споразумението между Европейския съюз и Гренада за премахване на визите за краткосрочно пребиваване се одобрява от името на Съюза.
   Член 2
   Председателят на Съвета извършва, от името на Съюза, нотификацията, предвидена в член 8, параграф 1 от споразумението (5).
   Член 3
   Комисията, подпомагана от представители от държавите членки, представлява Съюза в Съвместния комитет от експерти, създаден съгласно член 6 от споразумението.
   Член 4
   Настоящото решение влиза в сила в деня на приемането му.

      Съставено в Брюксел на 12 февруари 2016 година.

            За Съвета

            Председател

         J.R.V.A. DIJSSELBLOEM

      (1)  Одобрение от 15 декември 2015 г. (все още непубликувано в Официален вестник).

      (2)  Решение (ЕС) 2015/1033 на Съвета от 7 май 2015 г. за подписване, от името на Европейския съюз, и временно прилагане на Споразумението между Европейския съюз и Гренада за премахване на визите за краткосрочно пребиваване (ОВ L 173, 3.7.2015 г., стр. 28).

      (3)  Решение 2000/365/ЕО на Съвета от 29 май 2000 г. относно искането на Обединеното кралство Великобритания и Северна Ирландия да участва в някои разпоредби от достиженията на правото от Шенген (ОВ L 131, 1.6.2000 г., стр. 43).

      (4)  Решение 2002/192/ЕО на Съвета от 28 февруари 2002 г. относно искането на Ирландия да участва в някои разпоредби от достиженията на правото от Шенген (ОВ L 64, 7.3.2002 г., стр. 20).

      (5)  Датата на влизане в сила на споразумението ще бъде публикувана в Официален вестник на Европейския съюз от Генералния секретариат на Съвета.


title: Решение (ОВППС) 2015/800 на Съвета от 21 май 2015 година за изменение и удължаване на срока на действие на Решение 2013/233/ОВППС относно мисията на Европейския съюз за подкрепа за интегрирано управление на границите в Либия (EUBAM Libya)

text:
               22.5.2015

               BG

               Официален вестник на Европейския съюз

               L 127/22

         РЕШЕНИЕ (ОВППС) 2015/800 НА СЪВЕТА
   от 21 май 2015 година
   за изменение и удължаване на срока на действие на Решение 2013/233/ОВППС относно мисията на Европейския съюз за подкрепа за интегрирано управление на границите в Либия (EUBAM Libya)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28, член 42, параграф 4 и член 43, параграф 2 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 22 май 2013 г. Съветът прие Решение 2013/233/ОВППС (1), с което се създава мисията на Европейския съюз за подкрепа за интегрирано управление на границите в Либия (EUBAM Libya). Действието на Решение 2013/233/ОВППС изтича на 21 май 2015 г.

               (2)

               На 20 май 2014 г. Съветът прие Решение 2014/294/ОВППС (2) за изменение на Решение 2013/233/ОВППС и за предоставяне на референтна сума за периода до 21 май 2015 г.

               (3)

               Вследствие на сигурността и политическата ситуация в Либия персоналът на EUBAM Libya беше преместен и намален по численост в края на 2014 година с ограничен капацитет, като последва друго намаление през 2015 г. Вследствие на стратегическия преглед на EUBAM Libya Комитетът по политика и сигурност (КПС) реши, че статусът на изчакване на мисията следва да се запази и че срокът на действие на мисията следва да се удължи с още шест месеца до 21 ноември 2015 г.

               (4)

               Решение 2013/233/ОВППС следва поради това да бъде съответно изменено.

               (5)

               EUBAM Libya ще се провежда в обстановка, която може да се влоши и да възпрепятства постигането на целите на външната дейност на Съюза, установени в член 21 от Договора,

         ПРИЕ НАСТОЯЩОТО РЕШЕНИЕ:
   Член 1
   Решение 2013/233/ОВППС се изменя, както следва:

               1)

               В член 4 параграф 4 се заличава.

               2)

               Член 6 се изменя, както следва:

                           а)

                           вмъква се следният параграф:
                           „1а.   Ръководителят на мисията представлява EUBAM Libya в областите, за които носи отговорност. Ръководителят на мисията може да делегира на членове на личния състав на EUBAM Libya управленски задачи, свързани с личния състав и с финансови въпроси, които се осъществяват изцяло под негова отговорност.“;

                           б)

                           параграфи 4 и 8 се заличават.

               3)

               В член 7 параграф 5 се заменя със следното:
               „5.   Условията за работа и правата и задълженията на международния и местния личен състав се установяват в договорите, които се сключват между EUBAM Libya и съответните членове на личния състав.“

               (4)

               Вмъква се следният член:
               „Член 12а
               Правни разпоредби
               EUBAM Libya има право да закупува услуги и оборудване, да сключва договори и административни договорености, да наема персонал, да разполага с банкови сметки, да придобива активи, да се разпорежда с тях и да погасява своите пасиви, както и да бъде страна в съдебно производство, в зависимост от необходимото за изпълнението на настоящото решение.“

               5)

               Член 13 се заменя със следното:
               „Член 13
               Финансови разпоредби
               1.   Референтната сума, предназначена за покриване на свързаните с EUBAM Libya разходи за периода от 22 май 2013 г. до 21 май 2014 г., е в размер на 30 300 000 EUR.
               Референтната сума, предназначена за покриване на свързаните с EUBAM Libya разходи за периода от 22 май 2014 г. до 21 ноември 2015 г., е в размер на 26 200 000 EUR.
               2.   Всички разходи се управляват в съответствие с правилата и процедурите, приложими за общия бюджет на Европейския съюз. Участието на физически и юридически лица при възлагането на договори за обществена поръчка от страна на EUBAM Libya е отворено без ограничения. Освен това не се прилагат правила за произход на стоките, закупени от EUBAM Libya. При условие че получи одобрението на Комисията, мисията може да сключва технически договорености с държавите членки, с приемащата държава, с участващите трети държави и с други международни участници за предоставяне на оборудване, услуги и помещения на EUBAM Libya.
               3.   EUBAM Libya отговаря за изпълнението на бюджета на мисията. За тази цел EUBAM Libya подписва споразумение с Комисията.
               4.   Без да се засягат разпоредбите относно статута на EUBAM Libya и нейния персонал, EUBAM Libya носи отговорност при евентуални претенции и задължения, произтичащи от изпълнението на мандата, считано от 22 май 2015 г., с изключение на претенциите, свързани с тежко провинение на ръководителя на мисията, за които отговорност носи ръководителят на мисията.
               5.   Изпълнението на финансовите договорености не засяга командната верига, предвидена в членове 4, 5 и 6, нито оперативните изисквания на EUBAM Libya, включително съвместимостта на оборудването и оперативната съвместимост на екипите ѝ.
               6.   Разходите са допустими от датата на подписване на споразумението, посочено в параграф 3.“

               6)

               Вмъква се следният член:
               „Член 13а
               Проектна група
               1.   EUBAM Libya разполага с проектна група, която набелязва и осъществява проекти, съответстващи на целите на мисията, и дава своя принос за изпълнението на мандата на мисията. При необходимост EUBAM Libya подпомага и предоставя консултации по проектите, осъществявани от държави членки и трети държави под тяхна отговорност в сфери, свързани с мисията и в подкрепа на нейните цели.
               2.   При условията на параграф 3 EUBAM Libya се оправомощава да търси финансови вноски от държавите членки или от трети държави за осъществяване на набелязани проекти, които допълват по последователен начин останалите действия на EUBAM Libya, ако проектите са:

                           —

                           предвидени във финансовия разчет, свързан с настоящото решение, или

                           —

                           интегрирани в хода на мандата посредством изменение на финансовия разчет по искане на ръководителя на мисията.

                     EUBAM Libya сключва с тези държави договореност, която включва по-конкретно специфичните процедури за разглеждане на жалби от трети страни във връзка с вреди, причинени в резултат на действие или бездействие от страна на EUBAM Libya при използването на финансовите средства, предоставени от тези държави. В никакъв случай участващите държави не могат да търсят отговорност от Съюза или от върховния представител за действие или бездействие на EUBAM Libya при използването на финансовите средства на тези държави.
               3.   Финансовите вноски от трети държави в проектната група подлежат на приемане от страна на КПС.“

               7)

               В член 16 втората алинея се заменя със следното:
               „Прилага се до 21 ноември 2015 г.“.
         Член 2
   Настоящото решение влиза в сила в деня на приемането му.
   Прилага се от 22 май 2015 г.

      Съставено в Брюксел на 21 май 2015 година.

            За Съвета

            Председател

         E. RINKĒVIČS

      (1)  Решение 2013/233/ОВППС на Съвета от 22 май 2013 г. относно мисията на Европейския съюз за подкрепа за интегрирано управление на границите в Либия (EUBAM Libya) (ОВ L 138, 24.5.2013 г., стр. 15).

      (2)  Решение 2014/294/ОВППС на Съвета от 20 май 2014 г. за изменение на Решение 2013/233/ОВППС относно мисията на Европейския съюз за подкрепа за интегрирано управление на границите в Либия (EUBAM Libya) (ОВ L 151, 21.5.2014 г., стр. 24).


title: 2008/216/ЕО: Решение на Съвета от 25 юни 2007 година за подписване и временно прилагане на Споразумение между Европейската общност и Хашемитското кралство Йордания относно някои аспекти на услугите за въздушен превоз

text:
               12.3.2008

               BG

               Официален вестник на Европейския съюз

               L 68/14

         РЕШЕНИЕ НА СЪВЕТА
   от 25 юни 2007 година
   за подписване и временно прилагане на Споразумение между Европейската общност и Хашемитското кралство Йордания относно някои аспекти на услугите за въздушен превоз
   (2008/216/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 80, параграф 2 във връзка с член 300, параграф 2, първа алинея, първо изречение от него,
   като взе предвид предложението на Комисията,
   като има предвид, че:

               (1)

               Съветът упълномощи Комисията на 5 юни 2003 г. да започне преговори с трети държави относно замяната на някои разпоредби в действащите двустранни споразумения със споразумение с Общността.

               (2)

               От името на Общността Комисията договори Споразумение с Хашемитското кралство Йордания относно някои аспекти на услугите за въздушен превоз в съответствие с механизмите и директивите в приложението към решението на Съвета от 5 юни 2003 г., което упълномощава Комисията да започне преговори с трети държави относно замяната на някои разпоредби в действащите двустранни споразумения със споразумение с Общността.

               (3)

               При условие че евентуално бъде сключено на по-късна дата, следва да бъде подписано и временно прилагано споразумението, договорено от Комисията,

         РЕШИ:
   член 1
   Подписването на споразумението между Европейската общност и Хашемитското кралство Йордания относно някои аспекти на услугите за въздушен транспорт се одобрява от името на Общността в съответствие с решение на Съвета относно сключването на посоченото споразумение.
   Текстът на споразумението е приложен към настоящото решение.
   член 2
   Председателят на Съвета е упълномощен да определи лицето, оправомощено да подпише споразумението от името на Общността, при условие че то е сключено.
   член 3
   До влизането му в сила споразумението се прилага временно от първия ден на първия месец следващ датата, на която страните са се информирали взаимно относно завършването на необходимите процедури за тази цел.
   член 4
   Председателят на Съвета се оправомощава да направи нотификацията, предвидена в член 9, параграф 2 от Споразумението.

      Съставено в Люксембург на 25 юни 2007 година.

            За Съвета

            Председател

         A. SCHAVAN

    ---documentbreak---

               12.3.2008

               BG

               Официален вестник на Европейския съюз

               L 68/15

         СПОРАЗУМЕНИЕ
   между Европейската общност и Хашемитското кралство Йордания относно някои аспекти на услугите за въздушен превоз
   ЕВРОПЕЙСКАТА ОБЩНОСТ,
   от една страна, и
   ХАШЕМИТСКОТО КРАЛСТВО ЙОРДАНИЯ,
   от друга страна,
   (наричани по-долу „страните“),
   КАТО ОТБЕЛЯЗВАТ, че са сключени двустранни споразумения за услуги за въздушен превоз между няколко държави-членки на Европейската общност и Хашемитското кралство Йордания, съдържащи разпоредби, които са в противоречие с правото на Общността,
   КАТО ОТБЕЛЯЗВАТ, че Европейската общност има изключителната компетенция по отношение на няколко аспекта, които могат да бъдат включени в двустранните споразумения за услуги за въздушен превоз между държави-членки на Европейската общност и трети държави,
   КАТО ОТБЕЛЯЗВАТ, че съгласно правото на Европейската общност въздушните превозвачи на Общността, установени в държава-членка, имат право на недискриминационен достъп до въздушни маршрути между държавите-членки на Европейската общност и трети държави,
   КАТО ВЗЕХА ПРЕДВИД споразуменията между Европейската общност и някои трети държави, предвиждащи възможността гражданите на тези трети държави да придобиват собственост във въздушни превозвачи, лицензирани в съответствие с правото на Европейската общност,
   КАТО ПРИЗНАВАТ, че някои разпоредби на двустранните споразумения за услуги за въздушен превоз между държави-членки на Европейската общност и Хашемитското кралство Йордания, които са в противоречие с правото на Европейската общност, следва да бъдат приведени в пълно съответствие с него, за да се установи солидно правно основание за услугите за въздушен превоз между Европейската общност и Хашемитското кралство Йордания и да се запази непрекъснатостта на тези услуги,
   КАТО ОТБЕЛЯЗВАТ, че съгласно правото на Европейската общност въздушните превозвачи по принцип не могат да сключват споразумения, които могат да се отразят на търговията между държави-членки на Европейската общност и чиято цел или резултат е предотвратяването, ограничаването или нарушаването на конкуренцията,
   КАТО ПРИЗНАВАТ, че разпоредбите на двустранните споразумения за услуги за въздушен превоз, сключени между държави-членки на Европейската общност и Хашемитското кралство Йордания, които: i) изискват или благоприятстват приемането на споразумения между предприятия, решения на сдружения на предприятия или съгласувани практики, които предотвратяват, нарушават или ограничават конкуренцията между въздушни превозвачи по съответните маршрути; или ii) засилват последиците от което и да е такова споразумение, решение или съгласувана практика; или iii) прехвърлят на въздушните превозвачи или други частни икономически оператори отговорността за вземането на мерки, които предотвратяват, нарушават или ограничават конкуренцията между въздушните превозвачи по съответните маршрути, могат да направят неефективни правилата за конкуренцията, приложими за предприятията,
   КАТО ОТБЕЛЯЗВАТ, че целта на Европейската общност като част от тези преговори не е да увеличи общия обем на въздушния трафик между Европейската общност и Хашемитското кралство Йордания, нито да наруши баланса между въздушните превозвачи на Общността и тези на Хашемитското кралство Йордания, или да договори изменения на разпоредбите на действащите двустранни споразумения за услуги за въздушен превоз относно правата за трафик,
   СЕ СПОРАЗУМЯХА ЗА СЛЕДНОТО:
   Член 1
   Общи разпоредби
   1.   За целите на настоящото споразумение „държави-членки“ означава държави-членки на Европейската общност.
   2.   Посочването във всяко от споразуменията, изброени в приложение 1, на граждани на държавата-членка, която е страна по това споразумение, се смята, че се отнася за граждани на държавите-членки на Европейската общност.
   3.   Посочването във всяко от споразуменията, изброени в приложение 1, на въздушни превозвачи или авиокомпании на държавата-членка, която е страна по това споразумение, се смята, че се отнася за въздушни превозвачи или авиокомпании, определени от въпросната държава-членка.
   4.   Предоставянето на права за трафик продължава да се извършва чрез двустранни споразумения между Хашемитското кралство Йордания и държави-членки.
   Член 2
   Определяне от държава-членка
   1.   Разпоредбите на параграфи 2 и 3 от настоящия член заменят съответните разпоредби в членовете, изброени в приложение 2, букви а) и б), съответно, във връзка с определянето на даден въздушен превозвач от съответната държава-членка, неговите лицензи и разрешения, дадени от Хашемитското кралство Йордания, както и съответно отказа, отмяната, прекратяването или ограничаването на лицензите и разрешенията на въздушния превозвач.
   2.   При определяне на въздушен превозвач от държава-членка Хашемитското кралство Йордания дава съответните лицензи и разрешения с минимално процедурно забавяне, при условие че:

               i)

               въздушният превозвач е установен на територията на определящата държава-членка съгласно Договора за създаване на Европейската общност и притежава валиден оперативен лиценз в съответствие с правото на Европейската общност;

               ii)

               от държавата-членка, отговорна за издаването на свидетелство за авиационен оператор, се упражнява и поддържа ефективен регулаторен контрол върху въздушния превозвач и съответният авиационен орган е ясно идентифициран при определянето; и

               iii)

               въздушният превозвач е притежаван пряко или чрез мажоритарно участие и се контролира ефективно от държави-членки и/или граждани на държави-членки, и/или от други държави, изброени в приложение 3, и/или от граждани на такива други държави.

         3.   Хашемитското кралство Йордания може да откаже, отмени, прекрати или ограничи лицензите или разрешенията на даден въздушен превозвач, определен от държава-членка, когато:

               i)

               въздушният превозвач не е установен съгласно Договора за създаване на Европейската общност на територията на определящата го държава-членка или няма валиден оперативен лиценз в съответствие с правото на Европейската общност; или

               ii)

               не се упражнява или не се поддържа ефективен регулаторен контрол над въздушния превозвач от държавата-членка, отговорна за издаването на неговото свидетелство за авиационен оператор, или съответният авиационен орган не е ясно идентифициран при определянето; или

               iii)

               въздушният превозвач не е притежаван или ефективно контролиран пряко или чрез мажоритарно участие от държави-членки и/или граждани на държави-членки, и/или от други държави, изброени в приложение 3, и/или граждани на такива други държави; или

               iv)

               въздушният превозвач е вече упълномощен да оперира по силата на двустранно споразумение между Хашемитското кралство Йордания и друга държава-членка и упражняването на права за трафик по силата на настоящото споразумение по маршрут, който включва пункт в тази друга държава-членка, би представлявало заобикаляне на ограниченията на правата за трафик, наложени от двустранното споразумение между Хашемитското кралство Йордания и въпросната друга държава-членка; или

               v)

               определеният въздушен превозвач притежава свидетелство за авиационен оператор, издадено от държава-членка, и без да е налице двустранно споразумение за услуги за въздушен превоз между Хашемитското кралство Йордания и тази държава-членка, и тази държава-членка е отказала права за трафик на въздушния превозвач, определен от Хашемитското кралство Йордания.

         При упражняването на правото си по този параграф Хашемитското кралство Йордания няма да прилага дискриминация между въздушните превозвачи на Общността на основание на тяхната националност.
   Член 3
   Права по отношение на регулаторния контрол
   1.   Разпоредбите на параграф 2 от настоящия член допълват членовете, изброени в приложение 2, буква в).
   2.   Когато държава-членка е определила въздушен превозвач, регулаторният контрол над който се упражнява и поддържа от друга държава-членка, правата на Хашемитското кралство Йордания съгласно разпоредбите за безопасност на споразумението между държавата-членка, която е определила въздушния превозвач, и Хашемитското кралство Йордания се прилагат еднакво по отношение на приемането, упражняването или поддържането на стандарти за безопасност от тази друга държава-членка и по отношение на оперативния лиценз на този въздушен превозвач.
   Член 4
   Данъчно облагане на авиационното гориво
   1.   Разпоредбите в параграф 2 от настоящия член допълват съответните разпоредби от членовете, изброени в приложение 2, буква г).
   2.   Независимо от всяка друга разпоредба с обратен смисъл, нищо от всяко от споразуменията, изброени в приложение 2, буква г), няма да попречи на държава-членка да налага данъци, налози, мита, тарифи или такси на горивото, доставяно на нейна територия за ползване от въздухоплавателно средство на определен въздушен превозвач на Хашемитското кралство Йордания, който оперира от пункт на територията на тази държава-членка до друг пункт на територията на въпросната държава-членка или на територията на друга държава-членка.
   Член 5
   Тарифи за превоз в рамките на Европейската общност
   1.   Разпоредбите в параграф 2 от настоящия член допълват членовете, изброени в приложение 2, буква д).
   2.   Тарифите, които ще се събират от въздушния(те) превозвач(и), определен(и) от Хашемитското кралство Йордания по силата на едно от споразуменията, посочени в приложение 1, съдържащо разпоредба, посочена в приложение 2, буква д) за превоз изцяло в рамките на Европейската общност, са предмет на правото на Европейската общност.
   Член 6
   Съответствие с правилата за конкуренция
   1.   Независимо от всяка друга разпоредба с обратен смисъл, нищо от всяко от споразуменията, изброени в приложение 1: i) не благоприятства приемането на споразумения между предприятия, решения на сдружения на предприятия и съгласувани практики, които предотвратяват или нарушават конкуренцията; ii) не засилва последиците от което и да е такова споразумение, решение или съгласувана практика; или iii) не прехвърля на частни икономически оператори отговорността за вземането на мерки, които предотвратяват, нарушават или ограничават конкуренцията.
   2.   Разпоредбите, съдържащи се в споразуменията, изброени в приложение 1, които са несъвместими с параграф 1 от настоящия член, не се прилагат.
   Член 7
   Приложения към споразумението
   Приложенията към настоящото споразумение са неразделна част от него.
   Член 8
   Ревизия или изменение
   Страните могат по всяко време да ревизират или изменят настоящото споразумение по взаимно съгласие.
   Член 9
   Влизане в сила и временно прилагане
   1.   Настоящото споразумение влиза в сила, когато страните са се информирали взаимно в писмен вид, че съответните вътрешни процедури, необходими за неговото влизане в сила, са изпълнени.
   2.   Независимо от параграф 1 страните са съгласни да прилагат временно настоящото споразумение от първия ден на месеца, следващ датата, на която страните са се информирали взаимно за приключването на необходимите за целта процедури.
   3.   Споразуменията и другите договорености между държави-членки и Хашемитското кралство Йордания, които към датата на подписване на настоящото споразумение все още не са влезли в сила и не се прилагат временно, са изброени в приложение 1, буква б). Настоящото споразумение се прилага към всички подобни споразумения и договорености от влизането им в сила или временното им прилагане.
   Член 10
   Прекратяване
   1.   В случай че дадено споразумение, посочено в приложение 1, бъде прекратено, всички разпоредби на настоящото споразумение, които се отнасят до съответното споразумение, посочено в приложение 1, се прекратяват в същия момент.
   2.   В случай че всички споразумения, посочени в приложение 1, бъдат прекратени, настоящото споразумение се прекратява в същия момент.

      В ПОТВЪРЖДЕНИЕ НА КОЕТО долуподписаните надлежно упълномощени лица подписаха настоящото споразумение.
      Съставено в Брюксел, в два екземпляра, на двадесет и пети февруари две хиляди и осма година, на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки, шведски и арабски език.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Хашемитското кралство Йордания
         Por el Reino Hachemí de Jordania
         Za Jordánské hášimovské království
         For Det Hashemitiske Kongerige Jordan
         Für das Haschemitische Königreich Jordanien
         Jordaania Hašimiidi Kuningriigi nimel
         Για το Χασεμιτικό Βασίλειο της Ιορδανίας
         For the Hashemite Kingdom of Jordan
         Pour le Royaume hachémite de Jordanie
         Per il Regno Hashemita di Giordania
         Jordānijas Hāšimītu Karalistes vārdā
         Jordanijos Hašimitų Karalystės vardu
         A Jordán Hasimita Királyság részéről
         Għar-Renju Haxemit tal-Ġordan
         Voor het Hasjemitisch Koninkrijk Jordanië
         W imieniu Jordańskiego Królestwa Haszymidzkiego
         Pelo Reino Hachemita da Jordânia
         Pentru Regatul Hașemit al Iordaniei
         Za Jordánske hašimovské královstvo
         Za Hašemitsko kraljevino Jordanijo
         Jordanian hašemiittisen kuningaskunnan puolesta
         För Hashemitiska konungariket Jordanien

   ПРИЛОЖЕНИЕ 1
   Списък на споразуменията, посочени в член 1 от настоящото споразумение

               а)

               Споразумения за услуги за въздушен превоз между Хашемитското кралство Йордания и държави-членки на Европейската общност, които към датата на подписването на настоящото споразумение са били сключени, подписани и/или се прилагат временно:

                           —

                           Споразумение за въздушен транспорт между австрийското федерално правителство и правителството на Хашемитското кралство Йордания, подписано във Виена на 16 юни 1976 г., наричано в приложение 2 „Споразумение Йордания—Австрия“;
                           изменено с размяна на ноти от 23 май и 8 юли 1993 г.;
                           допълнено с Поверителния меморандум за разбирателство, съставен в Аман на 29 октомври 1997 г.

                           —

                           Споразумение между правителството на Кралство Белгия и правителството на Хашемитското кралство Йордания за установяване на редовни услуги за въздушен превоз между и извън съответните им територии, подписано в Аман на 19 октомври 1960 г., наричано в приложение 2„Споразумение Йордания—Белгия“;
                           допълнено с Поверителния меморандум за разбирателство, съставен в Аман на 15 септември 1994 г.

                           —

                           Споразумение между правителството на Република България и правителството на Хашемитското кралство Йордания за услуги за въздушен превоз между и извън съответните им територии, подписано в София на 25 август 2001 г., наричано в приложение 2 „Споразумение Йордания—България“;

                           —

                           Споразумение между Република Кипър и Хашемитското кралство Йордания за редовен търговски въздушен транспорт, подписано в Аман на 23 април 1967 г., наричано в приложение 2 „Споразумение Йордания—Кипър“.

                           —

                           Споразумение между правителството на Чешката република и правителството на Хашемитското кралство Йордания относно услуги за въздушен превоз, подписано в Аман на 20 септември 1997 г., наричано в приложение 2 „Споразумение Йордания—Чешката република“.

                           —

                           Споразумение между правителството на Кралство Дания и правителството на Хашемитското кралство Йордания за установяване на редовни услуги за въздушен превоз между и извън съответните им територии, подписано в Аман на 7 декември 1961 г., наричано в приложение 2 „Споразумение Йордания—Дания“.

                           —

                           Споразумение между правителството на Република Финландия и правителството на Хашемитското кралство Йордания за услуги за въздушен превоз между и извън съответните им територии, подписано в Хелзинки на 11 април 1978 г., наричано в приложение 2 „Споразумение Йордания—Финландия“;

                           —

                           Споразумение между Френската република и Хашемитското кралство Йордания относно услуги за въздушен превоз, подписано в Аман на 30 април 1966 г., наричано в приложение 2 „Споразумение Йордания—Франция“;
                           допълнено с Меморандума за разбирателство, съставен в Париж на 16 ноември 2000 г.

                           —

                           Споразумение за въздушен транспорт между Федерална република Германия и Хашемитското кралство Йордания, подписано в Бон на 29 януари 1970 г., изменено, наричано в приложение 2 „Споразумение Йордания—Германия“.

                           —

                           Споразумение между правителството на Република Гърция и правителството на Хашемитското кралство Йордания за редовни търговски услуги за въздушен превоз, подписано в Атина на 17 април 1967 г., наричано в приложение 2 „Споразумение Йордания—Гърция“.

                           —

                           Споразумение между правителството на Ирландия и правителството на Хашемитското кралство Йордания относно въздушния транспорт, парафирано на 19 март 1998 г., наричано в приложение 2 „Споразумение Йордания—Ирландия“.

                           —

                           Споразумение между правителството на Италианската република и правителството на Хашемитското кралство Йордания за установяване и функциониране на редовни услуги за въздушен превоз между и извън съответните им територии, подписано в Рим на 28 март 1980 г., наричано в приложение 2 „Споразумение Йордания—Италия“;
                           да се чете заедно с Поверителния меморандум за разбирателство от 25 юни 1978 г.;
                           изменено с размяна на ноти от 12 юли и 11 септември 1996 г.

                           —

                           Споразумение между правителството на Великото херцогство Люксембург и правителството на Хашемитското кралство Йордания за установяване и функциониране на редовни услуги за въздушен превоз между и извън съответните им територии, подписано в Аман на 9 април 1962 г., наричано в приложение 2 „Споразумение Йордания—Люксембург“.

                           —

                           Проект на споразумение между правителството на Малта и правителството на Хашемитското кралство Йордания за услуги за въздушен превоз между и извън съответните им територии, парафирано и приложено под формата на приложение В към Меморандума за разбирателство, съставен в Аман на 28 септември 1999 г., наричан в приложение 2 „Проект на споразумение Йордания—Малта“.

                           —

                           Споразумение между правителството на Кралство Нидерландия и правителството на Хашемитското кралство Йордания за установяване и функциониране на редовни услуги за въздушен превоз между и извън съответните им територии, подписано в Аман на 24 август 1961 г., наричано в приложение 2 „Споразумение Йордания–Нидерландия“.

                           —

                           Споразумение между правителството на Република Полша и правителството на Хашемитското кралство Йордания относно услуги за въздушен превоз, подписано в Аман на 22 ноември 1993 г., наричано в приложение 2 „Споразумение Йордания—Полша“.

                           —

                           Споразумение за въздушен транспорт между правителството на Португалия и правителството на Хашемитското кралство Йордания, парафирано и приложено към Меморандума за разбирателство, подписан в Лисабон на 29 януари 1982 г., наричано в приложение 2 „Проект на споразумение Йордания—Португалия“.

                           —

                           Споразумение между правителството на Социалистическа република Румъния и правителството на Хашемитското кралство Йордания относно гражданския въздушен транспорт, подписано в Букурещ на 17 септември 1975 г., наричано в приложение 2 „Споразумение Йордания—Румъния“.

                           —

                           Споразумение за въздушен транспорт между правителството на Кралство Испания и правителството на Хашемитското кралство Йордания, подписано в Мадрид на 18 май 1977 г., наричано в приложение 2 „Споразумение Йордания—Испания“.

                           —

                           Споразумение между правителството на Кралство Швеция и правителството на Хашемитското кралство Йордания за установяване на редовни услуги за въздушен превоз между и извън съответните им територии, подписано в Аман на 9 януари 1961 г., наричано в приложение 2 „Споразумение Йордания—Швеция“.

                           —

                           Споразумение между правителството на Обединеното кралство Великобритания и Северна Ирландия и правителството на Хашемитското кралство Йордания за услуги за въздушен превоз между и извън съответните им територии, подписано в Аман на 9 август 1969 г., наричано в приложение 2 „Споразумение Йордания—Обединено кралство“.

                           —

                           Проект на споразумение между правителството на Обединеното кралство Великобритания и Северна Ирландия и правителството на Хашемитското кралство Йордания относно услугите за въздушен превоз, парафирано и приложено под формата на приложение Б към Меморандума за разбирателство, съставен в Аман на 13 юли 1995 г., наричано в приложение 2 „Проект на ревизирано споразумение Йордания—Обединено кралство“;

               б)

               Споразумения за услуги за въздушен превоз и други договорености, парафирани или подписани между Йордания и държави-членки на Европейската общност, които към датата на подписването на настоящото споразумение все още не са влезли в сила и не се прилагат временно
               [оставено е празно умишлено]

         ПРИЛОЖЕНИЕ 2
   Списък на членовете в споразуменията, изброени в приложение 1 и посочени в членове от 2 до 5 от настоящото споразумение

               а)

               Определяне от държава-членка:

                           —

                           член 3 от Споразумението Йордания—Австрия;

                           —

                           член 2 от Споразумението Йордания—Белгия;

                           —

                           член 3 от Споразумението Йордания—България;

                           —

                           член 3 от Споразумението Йордания—Кипър;

                           —

                           член 3 от Споразумението Йордания—Чешка република;

                           —

                           член 2 от Споразумението Йордания—Дания;

                           —

                           член 3 от Споразумението Йордания—Финландия;

                           —

                           член 3 от Споразумението Йордания—Германия;

                           —

                           член 3 от Споразумението Йордания—Гърция;

                           —

                           член 3 от Споразумението Йордания—Ирландия;

                           —

                           член 3 от Споразумението Йордания—Италия;

                           —

                           член 3 от Проекта на споразумение Йордания—Малта;

                           —

                           член 2 от Споразумението Йордания—Нидерландия;

                           —

                           член 3 от Споразумението Йордания—Полша;

                           —

                           член 3 от Проекта на споразумение Йордания—Португалия;

                           —

                           член 3 от Споразумението Йордания—Румъния;

                           —

                           член 3 от Споразумението Йордания—Испания;

                           —

                           член 2 от Споразумението Йордания—Швеция;

                           —

                           член 3 от Споразумението Йордания—Обединено кралство;

                           —

                           член 4 от Проекта на ревизирано споразумение Йордания—Обединено кралство;

               б)

               Отказ, отмяна, прекратяване или ограничаване на лицензи или разрешения:

                           —

                           член 4 от Споразумението Йордания—Австрия;

                           —

                           член 5 от Споразумението Йордания—Белгия;

                           —

                           член 3 от Споразумението Йордания—България;

                           —

                           член 6 от Споразумението Йордания—Кипър;

                           —

                           член 3 от Споразумението Йордания—Чешка република;

                           —

                           член 3 от Споразумението Йордания—Дания;

                           —

                           членове 3 и 4 от Споразумението Йордания—Финландия;

                           —

                           член 6 от Споразумението Йордания—Франция;

                           —

                           член 4 от Споразумението Йордания—Германия;

                           —

                           член 6 от Споразумението Йордания—Гърция;

                           —

                           член 3 от Споразумението Йордания—Ирландия;

                           —

                           член 3 от Споразумението Йордания—Италия;

                           —

                           член 5 от Споразумението Йордания—Люксембург;

                           —

                           член 4 от Проекта на споразумение Йордания—Малта;

                           —

                           член 5 от Споразумението Йордания—Нидерландия;

                           —

                           член 3 от Споразумението Йордания—Полша;

                           —

                           членове 3 и 4 от Проекта на споразумение Йордания—Португалия;

                           —

                           член 4 от Споразумението Йордания—Румъния;

                           —

                           член 4 от Споразумението Йордания—Испания;

                           —

                           член 3 от Споразумението Йордания—Швеция;

                           —

                           член 4 от Споразумението Йордания—Обединено кралство;

                           —

                           член 5 от Проекта на ревизирано споразумение Йордания—Обединено кралство;

               в)

               Регулаторен контрол:

                           —

                           член 7 от Проекта на споразумение Йордания—Малта;

               г)

               Данъчно облагане на авиационното гориво:

                           —

                           член 8 от Споразумението Йордания—Австрия;

                           —

                           член 3 от Споразумението Йордания—Белгия;

                           —

                           член 9 от Споразумението Йордания—България;

                           —

                           член 7 от Споразумението Йордания—Кипър;

                           —

                           член 8 от Споразумението Йордания—Чешка република;

                           —

                           член 4 от Споразумението Йордания—Дания;

                           —

                           член 5 от Споразумението Йордания—Финландия;

                           —

                           член 3 от Споразумението Йордания—Франция;

                           —

                           член 6 от Споразумението Йордания—Германия;

                           —

                           член 7 от Споразумението Йордания—Гърция;

                           —

                           член 13 от Споразумението Йордания—Ирландия;

                           —

                           член 5 от Споразумението Йордания—Италия;

                           —

                           член 3 от Споразумението Йордания—Люксембург;

                           —

                           член 5 от Проекта на споразумение Йордания—Малта;

                           —

                           член 3 от Споразумението Йордания—Нидерландия;

                           —

                           член 8 от Споразумението Йордания—Полша;

                           —

                           член 6 от Проекта на споразумение Йордания—Португалия;

                           —

                           член 8 от Споразумението Йордания—Румъния;

                           —

                           член 5 от Споразумението Йордания—Испания;

                           —

                           член 4 от Споразумението Йордания—Швеция;

                           —

                           член 5 от Споразумението Йордания—Обединено кралство;

                           —

                           член 8 от Проекта на ревизирано споразумение Йордания—Обединено кралство;

               д)

               Тарифи за превоз в рамките на Европейската общност:

                           —

                           член 10 от Споразумението Йордания—Австрия;

                           —

                           член 6 от Споразумението Йордания—Белгия;

                           —

                           член 11 от Споразумението Йордания—България;

                           —

                           член 10 от Споразумението Йордания—Кипър;

                           —

                           член 10 от Споразумението Йордания—Чешка република;

                           —

                           член 7 от Споразумението Йордания—Дания;

                           —

                           член 8 от Споразумението Йордания—Финландия;

                           —

                           член 16 от Споразумението Йордания—Франция;

                           —

                           член 9 от Споразумението Йордания—Германия;

                           —

                           член 9 от Споразумението Йордания—Гърция;

                           —

                           член 7 от Споразумението Йордания—Ирландия;

                           —

                           член 8 от Споразумението Йордания—Италия;

                           —

                           член 6 от Споразумението Йордания—Люксембург;

                           —

                           член 10 от Проекта на споразумение Йордания—Малта;

                           —

                           член 6 от Споразумението Йордания—Нидерландия;

                           —

                           член 10 от Споразумението Йордания—Полша;

                           —

                           член 9 от Проекта на споразумение Йордания—Португалия;

                           —

                           член 7 от Споразумението Йордания—Румъния;

                           —

                           член 11 от Споразумението Йордания—Испания;

                           —

                           член 7 от Споразумението Йордания—Швеция;

                           —

                           член 8 от Споразумението Йордания—Обединено кралство;

                           —

                           член 7 от Ревизираното споразумение Йордания—Обединено кралство.

         ПРИЛОЖЕНИЕ 3
   Списък на други държави, посочени в член 2 от настоящото споразумение

               а)

               Република Исландия (съгласно Споразумението за Европейското икономическо пространство);

               б)

               Княжество Лихтенщайн (съгласно Споразумението за Европейското икономическо пространство);

               в)

               Кралство Норвегия (съгласно Споразумението за Европейското икономическо пространство);

               г)

               Конфедерация Швейцария (съгласно Споразумението между Европейската общност и Конфедерация Швейцария за въздушен транспорт)


title: 2012/548/ЕС, Евратом: Решение на Европейския парламент от 10 май 2012 година относно освобождаването от отговорност за изпълнението на бюджета на Изпълнителната агенция за конкурентоспособност и иновации за финансовата 2010 година

text:
               17.10.2012

               BG

               Официален вестник на Европейския съюз

               L 286/88

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2012 година
   относно освобождаването от отговорност за изпълнението на бюджета на Изпълнителната агенция за конкурентоспособност и иновации за финансовата 2010 година
   (2012/548/ЕС, Евратом)
   ЕВРОПЕЙСКИЯТ ПАРЛАМЕНТ,

               —

               като взе предвид общия бюджет на Европейския съюз за финансовата 2010 година (1),

               —

               като взе предвид окончателните годишни отчети на Европейския съюз за финансовата 2010 година (COM(2011) 473 – C7-0256/2011) (2),

               —

               като взе предвид окончателните годишни отчети на Изпълнителната агенция за конкурентоспособност и иновации за финансовата 2010 година,

               —

               като взе предвид доклада на Комисията относно последващите мерки към освобождаването от отговорност във връзка с изпълнението на бюджета за финансовата 2009 година (COM(2011) 736) и работните документи на службите на Комисията, придружаващи този доклад (SEC(2011) 1350 и SEC(2011) 1351),

               —

               като взе предвид годишния доклад на Комисията до органа по освобождаването от отговорност във връзка с изпълнението на бюджета, относно вътрешните одити, проведени през 2010 година (COM(2011) 643) и работния документ на службите на Комисията, придружаващ този доклад (SEC(2011) 1189),

               —

               като взе предвид доклада на Сметната палата относно годишните отчети на Изпълнителната агенция за конкурентоспособност и иновации за финансовата 2010 година, придружен от отговорите на Агенцията (3),

               —

               като взе предвид декларацията за достоверност относно надеждността и точността на отчетите (4), както и законосъобразността и редовността на свързаните с тях операции, предоставена от Сметната палата съгласно член 287 от Договора за функционирането на Европейския съюз за финансовата 2010 година,

               —

               като взе предвид препоръката на Съвета от 21 февруари 2012 г. относно освобождаването на изпълнителните агенции от отговорност във връзка с изпълнението на бюджета за финансовата 2010 година (06084/2012 – C7-0052/2012), и като отбелязва, че Обединеното кралство, Нидерландия и Швеция за първи път отказаха да препоръчат освобождаването от отговорност във връзка с изпълнението на бюджета;

               —

               като взе предвид членове 317, 318 и 319 от Договора за функционирането на Европейския съюз, както и член 106а от Договора за Евратом,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5), и по-специално членове 55, 145, 146 и 147 от него,

               —

               като взе предвид Регламент (ЕО) № 58/2003 на Съвета от 19 декември 2002 г. относно установяването на статута на изпълнителните агенции, отговарящи за някои задачи по управлението на програмите на Общността (6), и по-специално член 14, параграф 3 от него,

               —

               като взе предвид Регламент (ЕО) № 1653/2004 на Комисията от 21 септември 2004 г. относно стандартен Финансов регламент за изпълнителните агенции съгласно Регламент (ЕО) № 58/2003 на Съвета относно установяването на статута на изпълнителните агенции, отговарящи за някои задачи по управлението на програмите на Общността (7), и по-специално член 66, първа и втора алинея от него,

               —

               като взе предвид Решение 2004/20/ЕО на Комисията от 23 декември 2003 г. за създаване на Изпълнителна агенция „Интелигентна енергия“ за управление на действията на Общността в областта на енергетиката, в приложение на Регламент (ЕО) № 58/2003 на Съвета (8),

               —

               като взе предвид Решение 2007/372/ЕО на Комисията от 31 май 2007 г. за изменение на Решение 2004/20/ЕО с цел преобразуване на Изпълнителната агенция „Интелигентна енергия“ в Изпълнителна агенция за конкурентоспособност и иновации (9),

               —

               като взе предвид член 76 и приложение VI към своя правилник,

               —

               като взе предвид доклада на комисията по бюджетен контрол и становищата на другите заинтересовани комисии (A7-0098/2012),

               A.

               като има предвид, че съгласно член 17, параграф 1 от Договора за Европейския съюз Комисията изпълнява бюджета и управлява програми и съгласно член 317 от Договора за функционирането на Европейския съюз тя извършва това на своя собствена отговорност, в сътрудничество с държавите-членки, в съответствие с принципа на стабилното финансово управление,

               1.

               Освобождава от отговорност директора на Изпълнителната агенция за конкурентоспособност и иновации във връзка с изпълнението на бюджета на Агенцията за финансовата 2010 година.

               2.

               Представя своите забележки в резолюцията, която е неразделна част от решенията относно освобождаването от отговорност във връзка с изпълнението на общия бюджет на Европейския съюз за финансовата 2010 година, раздел III — Комисия и изпълнителни агенции.

               3.

               Възлага на своя председател да предаде настоящото решение, заедно с решението за освобождаване от отговорност във връзка с изпълнението на общия бюджет на Европейския съюз за финансовата 2010 година, раздел III — Комисия, както и резолюцията, която е неразделна част от тези решения, на директора на Изпълнителната агенция за конкурентоспособност и иновации, на Съвета, Комисията, Съда на Европейския съюз и Сметната палата, и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ L 64, 12.3.2010 г.

      (2)  ОВ C 332, 14.11.2011 г., стр. 1.

      (3)  ОВ C 366, 15.12.2011 г., стр. 81.

      (4)  ОВ C 332, 14.11.2011 г., стр. 134.

      (5)  ОВ L 248, 16.9.2002 г., стр. 1.

      (6)  ОВ L 11, 16.1.2003 г., стр. 1.

      (7)  ОВ L 297, 22.9.2004 г., стр. 6.

      (8)  ОВ L 5, 9.1.2004 г., стр. 85.

      (9)  ОВ L 140, 1.6.2007 г., стр. 52.


title: 2014/941/ЕС: Решение на Съвета от 27 юни 2013 година за сключване на споразумение между Европейския съюз и Канада относно митническо сътрудничество по отношение на въпроси, свързани със сигурността на веригата на доставка

text:
               23.12.2014

               BG

               Официален вестник на Европейския съюз

               L 367/8

         РЕШЕНИЕ НА СЪВЕТА
   от 27 юни 2013 година
   за сключване на споразумение между Европейския съюз и Канада относно митническо сътрудничество по отношение на въпроси, свързани със сигурността на веригата на доставка

      (2014/941/ЕС)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 6, буква а) от него,
   като взе предвид предложението на Европейската комисия,
   като взе предвид одобрението на Европейския парламент,
   като има предвид, че:

               (1)

               Съюзът и Канада следва да разширят своето митническо сътрудничество с цел то да обхване въпросите на сигурността на веригата на доставка и свързаното с тях управление на риска с оглед на увеличаване на сигурността на цялостната верига на доставка и същевременното улесняване на законната търговия.

               (2)

               В съответствие с Решение 2012/643/ЕС на Съвета (1) споразумението между Европейския съюз и Канада относно митническо сътрудничество по отношение на въпроси, свързани със сигурността на веригата на доставка („Споразумението“), беше подписано на 4.3.2013 г. при условие на сключването му.

               (3)

               Позицията, която трябва да бъде приета от Съюза в Съвместния комитет ЕС—Канада за митническо сътрудничество при приемането на актове с правни последици, следва да бъде установена в съответствие с процедурата, установена в член 218, параграф 9 от Договора за функционирането на Европейския съюз. Когато е уместно, други позиции, които трябва да бъдат взети от Съюза в Съвместния комитет ЕС—Канада за митническо сътрудничество, следва да бъдат установени от Съвета в съответствие с член 16 от Договора за Европейския съюз.

               (4)

               Споразумението следва да бъде одобрено от името на Съюза,

         ПРИЕ НАСТОЯЩОТО РЕШЕНИЕ:
   Член 1
   Споразумение между Европейския съюз и Канада относно митническо сътрудничество по отношение на въпроси, свързани със сигурността на веригата на доставка („споразумението“), се одобрява от името на Съюза при условие.
   Текстът на споразумението е приложен към настоящото решение.
   Член 2
   Председателят на Съвета посочва лицето, упълномощено да пристъпи, от името на Съюза, към нотифицирането, предвидено в член 9 от споразумението, за да изрази съгласието на Съюза да бъде обвързан със споразумението (2).
   Член 3
   Настоящото решение влиза в сила в деня на приемането му.

      Съставено в Брюксел на 27 юни 2013 година.

            За Съвета

            Председател

         E. GILMORE

      (1)  ОВ L 287, 18.10.2012 г., стр. 1.

      (2)  Датата на влизане в сила на споразумението ще бъде публикувана в Официален вестник на Европейския съюз от генералния секретариат на Съвета.